**GESTIÓ DE CASOS COVID-19**

# Amb relació a un cas sospitós

* Un cas sospitós és aquell que té simptomatologia i a qui se li ha demanat una PCR.
* Ha de fer aïllament domiciliari, mentre està a l’espera del resultat de la prova.
* També han de quedar-se a casa els germans escolars o convivents que treballin en un centre educatiu.

# Amb relació als contactes estrets del grup de convivència estable

* Grup de convivència estable (GCE) és aquell grup en el qual es produeix la socialització de les persones que l’integren. En el cas dels centres educatius: alumnes i tutor/a.
* Contactes estrets d’un cas positiu són aquelles persones que formen part d’un grup de convivència estable.
* No han de fer confinament preventiu els contactes estrets del grup de convivència estable mentre el cas sospitós estigui a l’espera del resultat de la prova.
* Tots els contactes estrets d’un cas positiu tenen indicació de fer-se la PCR i fer la quarantena que en aquest moment és de 10 dies a partir de l’últim contacte.

# Davant un cas positiu: Tots els contactes estrets dels casos positius han de fer-se la PCR.

* **Si la confirmació del cas positiu és durant l’horari escolar**: El GCE ha de romandre al centre educatiu fins acabar la jornada lectiva i han de **retornar directament (sense extraescolars) als respectius domicilis per iniciar la quarantena.** Des del centre s’informarà a les famílies quan i a on se’ls farà la PCR.
* **Si la confirmació del cas positiu es produeix durant la setmana fora de l’horari escolar**: La resta de membres del GCE han d’anar al centre educatiu en la jornada lectiva següent per dos motius principals:

1. **Organitzar la realització de la PCR als contactes estrets i**
2. **Rebre les instruccions** necessàries per tal de seguir l’activitat lectiva durant la quarantena.

* **En cas que la confirmació es produeixi en cap de setmana**: La direcció del centre educatiu ha de comunicar a les famílies dels contactes estrets on es faran les proves PCR i totes les indicacions per fer la quarantena, que ha de començar el mateix cap de setmana.

El dilluns hauran de venir al centre per:

1. **Organitzar la realització de la PCR als contactes estrets i**
2. **Rebre les instruccions** necessàries per tal de seguir l’activitat lectiva durant la quarantena.

* Per recollir mostres de PCR als centres educatius, **s’utilitzen tècniques de frotis nasal menys molestes** que les del frotis nasofaringi, que són més agressives. El frotis nasal és una tècnica molt senzilla que només requereix posar un bastonet a l’interior de les fosses nasals, a uns 2 cm de l’entrada.
* **Si al realitzar la PCR a un contacte estret el resultat és negatiu:**

S’ha de complir la quarantena durant els 10 dies perquè un resultat negatiu indica que en aquell moment no té la malaltia, però aquesta es pot desenvolupar més tard, mentre dura el període d’incubació del virus.

Cal destacar que els convivents o contactes habituals de persones que hagin estat identificades com a contactes estrets no han de seguir cap mesura especial. És a dir, els germans o germanes d’alumnes que estiguin fent quarantenes, poden assistir a classe amb normalitat.